Η οστεοπόρωση είναι μια νόσος του σκελετικού συστήματος η οποία χαρακτηρίζεται από χαμηλή οστική μάζα και διαταραχή της αρχιτεκτονικής των οστών. Το αποτέλεσμα είναι τα οστά να έχουν μειωμένη μηχανική αντοχή με επακόλουθη αύξηση στον κίνδυνο καταγμάτων. Ειδικότερα, τα οστά που πάσχουν από οστεοπόρωση παθαίνουν κατάγματα από λεγόμενες φορτίσεις χαμηλής ενέργειας, δηλαδή χτυπήματα ή πεσίματα που κανονικά δεν θα προκαλούσαν κάποιο κάταγμα σε ένα υγιές οστό. Τα κατάγματα που σχετίζονται με την οστεοπόρωση εμφανίζονται συχνότερα στο ισχίο, στον καρπό ή στη σπονδυλική στήλη. Η οστεοπόρωση εμφανίζεται σε άντρες και γυναίκες, όμως η γυναίκες που βρίσκονται στην εμμηνόπαυση διατρέχουν τον υψηλότερο κίνδυνο.